FC Mamer 32 - Wikipedia, déi fräi Enzyklopedie

# FC Mamer 32

### Vu Wikipedia, der fräier Enzyklopedie.

FC Mamer 32
Offiziellen Numm: | Football Club Mamer 32
Veräinsfaarwen: | Rout-Wäiss
Grënnung: | 1932
Stadion: | Stade Francois Trausch, Mamer
Plazen: | 1 750
President: | Guy Dauphin
Trainer: | Patrick Biergen
Liga: | Éirepromotioun
2006/07 | Nationaldivisioun, 14. Plaz

Éischt Uniform

Zweet Uniform

Den FC Mamer 32 (F.C. Mamer 32) ass e lëtzebuergesche Foussballclub vu Mamer. De Veräi gouf 1932 als Jeunesse Mamer gegrënnt. Den Numm gouf awer schonn d'Joer drop, 1933, op deen haitege geännert.

Mamer huet nieft de Seniorsequippe vun de Männer och eng aussergewéinlech erfollegräich Fraenequipe.

## [Änneren] Chronologeschen Iwwerbléck

- 1932: Den FC Mamer 32 gëtt gegrënnt
- 1956: Avancement an d'Promotioun, déi zweethéchst Spillklass zu deeër Zäit
- 1967: Grënnung vum Supporterclub 67
- 1968: Champion an der 3. Divisioun an Avancement an 2. Divisioun
- 1971: Champion an der 2. Divisioun an Avancement an 1. Divisioun ënnert dem Spillertrainer Roland Christen. Ereeche vun der Siechzéngtelsfinale vun der Coupe de Luxembourg géint de Lëtzebuerger Rekordmeeschter Jeunesse Esch.
- 1976: Aweiung vum neien Terrain mat engem Galamatch tëscht dem Bundesligist FC Saarbrécken an der Red Boys Déifferdeng. Den Terrain gouf méi spéit op de Numm Stade Francois Trausch, Grënnungsmember a fréiere Buergermeeschter, gedeeft.
- 1977: Champion an der 2. Divisioun an Avancement an 1. Divisioun, wou se sech dräi Joer hale konnten.
- 1982: Fofzegjäregt Bestoen mat Fändelswei. Ofsteigen an 3. Divisioun
- 1983: Erëm an 2. Divisioun geklomm.
- 1986: Grënnung vun enger Veteranenequipe
- 1987: Definitiv Grënnung vun enger Jugendkommissioun
- 1992: Avancement an 1. Divisioun wou d'Equipe sech etabléiere konnt
- 1994: Aweiung vun der neier gedeckter Tribün
- 1995: Trophée Fair-Play vun der 1. Divisioun
- 1998: Grënnung vun der Dammenequipe
- 2000: Champion an der 1. Divisioun an éischten Avancement an d'Éirepromotioun, aus deeër de Veräin no där Saison erëm gefall ass.
- 2002: Trophée Fair-Play vun der 1. Divisioun
- 2004: Aweiung vum neie syntheteschen zweete Foussballsterrain, deen op den Numm Georges Schumann gedeeft gouf
- 2005: Champion an der 1. Divisioun an zweeten Avancement an d'Éirepromotioun
- 2005: 1. Titel an der Veräinsgeschicht - D'Dammenequipe vum F.C. Mamer 32 wënnt d'Coupe de Luxembourg
- 2006: Duerch e 4:3 beim Eelefmeterschéisse géint Rëmeleng zu Schëffleng virun 1 000 Spectateure. Den FC Mamer spillt 2007 an der Nationaldivisioun. D'Dammenequipe mecht den Doublé (Champion a Coupe)
- 2007: D'éischt Seniorsequipe fält nees an d'Éirepromotioun; zweeten Doublé fir d'Dammen

Den Terrain vum F.C. Mamer 32

## [Änneren] Dammenequipe

Tribün vum F.C. Mamer

D'Dammenequipe vu Mamer ass 2007 ouni Punktverloscht Champion ginn an huet anengems nach -scho fir drëtt Joer hannereneen- d'Coupe gewonn.

### [Änneren] Nationale Palmarès

Lëtzebuerger Championat:

- Champion (2x): 2006, 2007

Coupe de Luxembourg:

- Gewënner (3x): 2005, 2006, 2007

## [Änneren] Um Spaweck

(fr) Websäit vun der Dammenequipe vum FC Mamer 32

Vun "http://lb.wikipedia.org../../../f/c/_/FC_Mamer_32_3a4d.html"

Kategorie: Lëtzebuergesch Foussballclibb

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- English
- Deutsch
- Français
- Nederlands